ડો. સુધીર પરીખે જણાવ્યું હતું કે 15મા પ્રવાસી ભારતીય દિવસ વિશે માહિતી આપવાથી હું મારા માટે ગૌરવ અને આનંદની લાગણી અનુભવું છુ.ં આ વર્ષે ભારત સરકારે ખૂબ જ અદ્ભુત કામગીરી કરી છે અને વારાણસીમાં આનું આયોજન કર્યું છે, જેના કારણે ઉપસ્થિતો સુંદર વારાણસીને નિહાળી શકશે, એટલું જ નહિ, તેઓ કુંભમેળો અને ભારતના પ્રજાસત્તાક દિનની પરેડ પણ નિહાળી શકશે. હું બીજી અને ત્રીજી પેઢીના ભારતીય અમેરિકનોને આ પીબીડીમાં ઉપસ્થિત રહેવાનું પ્રોત્સાહન આપું છું, જેથી તેઓને પોતાની માતૃભૂમિનું ઋણ અદા કરવાની તક ઉપલબ્ધ થશે. ખરેખર તો ભારતનો પ્રવાસ કરવાની તેઓને તક મળે છે અને સાંસ્કૃતિક, શૈક્ષણિક અનુભવ મેળવી શકે છે. ઉલ્લેખનીય છે કે ડો. પરીખ તમામ પ્રવાસી ભારતીય દિવસની ઉજવણીમાં ઉપસ્થિત રહ્યા છે અને તેમને સન 2006માં પ્રવાસી ભારતીય સમ્માન એવોર્ડ પ્રદાન કરવામાં આવ્યો હતો.